|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| UAB „Nomine Consult“  J. Tumo Vaižganto g. 8-1, LT-01108 Vilnius  Kopija  Aplinkos apsaugos departamento Šiaulių valdybai | |  |  |  |  | | --- | --- | --- | --- | |  |  |  |  | | Į  ĮĮ Į | 2018-09-12 | Nr. | 21/09/18-R2 | | Į 2018-10-17 Nr. 17/10/18-R1  Į 2018-12-19 Nr. 19/12/18-R2 | | | | |  | | | | |
| **SPRENDIMAS**  **Dėl UAB „Toksika“ Šiaulių pavojingų atliekų tvarkymo aikštelės Taršos integruotos prevencijos ir kontrolės leidimo**  **Nr. 44/T-Š.9-22/2016**  **patikslinimo**  **2018-12- 31 Nr. (30.1)-a4-9375** | |

Aplinkos apsaugos agentūra (toliau – Agentūra), kaip institucija, priimanti sprendimą dėl leidimo pakeitimo, vadovaudamasi Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos Aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės) 92.10 papunkčiu, įvertino veiklos vykdytojo pateiktą informaciją ir peržiūrėjusi Taršos integruotos prevencijos ir kontrolės leidimą Nr. 44/T-Š.9-22/2016 (toliau – TIPK leidimas) priėmė sprendimą, kad TIPK leidimo keisti nereikia, tačiau turi būti patikslintos leidimo sąlygos.

Įvertinta tai, kad tvarkant pavojingas atliekas, jų pakuotės pakartotinai gali būti panaudojamos įmonės veikloje tvarkant kitas pavojingas atliekas, tačiau šios pakuotės dėl jų užterštumo ir toliau turi būti laikomos pavojingosiomis atliekomis. Tokia papildoma veikla nepriskirtina esminiam ūkinės veiklos pasikeitimui pagal TIPK taisyklių 100 punktą, ir dėl to TIPK leidimas patikslinamas nustatant, kad tokia veikla priskirtina paruošimui naudoti pakartotinai (veiklos kodas – R 101) tik įmonės reikmėms atliekų tvarkymo metu.

Patikslinamos galiojančio leidimo 2, 6, 7 lentelės, susijusios su atliekų tvarkymo operacijomis, atliekų susidarymu ir naudojimu. Atitinkamai pakeičiamas Atliekų naudojimo ar šalinimo techninis reglamentas.

Papildomai informuojame, kad vykdant administracinę reformą, Šiaulių regiono aplinkos apsaugos departamento pavadinimas pakeistas į Aplinkos apsaugos departamento prie Aplinkos ministerijos Šiaulių valdybos pavadinimą.

Šį sprendimą Jūs turite teisę apskųsti Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Vilniaus apygardos administraciniam teismui (Žygimantų g. 2, 01102 Vilnius) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo dienos.

PRIDEDAMA:

1. TIPK leidimo 2, 6, 7 lentelės, 40 psl.

2. Atliekų naudojimo ar šalinimo techninis reglamentas, 67 psl..

Direktorė Aldona Margerienė

Vaclovas Beržinskas, tel. 8 706 68072, el. p. vaclovas.berzinskas@aaa.am.lt